คือวันที่23กุมภามีเพศสัมพันธ์แล้วถุงยางหลุดพอวันถัดมาเกิดยาคุมฉฉ ผ่านไป1อาทิตย์ปจดไม่มาเลย พอผ่านไปวท 1มีนา มีอะไรกะแฟนแต่ไม่ทราบว่าหลั่งในหรือป่าวเลยกินยาคุมธรรมดา28เม็ด ตอนนี้ปจดไม่มา1เดือนแล้ว ไปซื้อที่ตรวจมาตรวจเป็นระยะ ก็ไม่พอว่าตั้งครรภ์ เกิดจากอะไรหรอคะ
สวัสดีค่ะ การที่ประจำเดือนไม่มา หรือคลาดเคลื่อนออกไป ประมาณ 1 เดือน ถ้ารอบประจำเดือนก่อนหน้านี้มีรอบเดือนที่มาสม่ำเสมอ ตรงตามรอบมาโดยตลอดทุก 28-35 วัน สม่ำเสมอ ล่ะขาดหายไป ติดต่อกันประมาณ 4-5 สัปดาห์ ร่วมกับการมีเพศสัมพันธ์ ถูกต้องเเล้วค่ะ เนื่องจากมีความเสี่ยงที่จะเกิดการตั้งครรภ์จากการที่มีเพศสัมพันธ์โดยไม่ได้ป้องกัน หรือมีความผิดพลาดเกิดขึ้น เช่นถุงยางอนามัยหลุด จึงควรตรวจปัสสาวะเพื่อดูการตั้งครรภ์ร่วมด้วยค่ะ ถ้าไม่พบการตั้งครรภ์เกิดขึ้นเช่นนี้ต้องพิจารณาต่อว่า ถ้ามีการรับประทานยาคุมฉุกเฉินยาคุมฉุกเฉินที่เป็นฮอร์โมนโปรเจสเตอโรนในระดับที่สูง นอกเหนือไปจากการที่อาจมีผลข้างเคียงที่ทำให้เกิดเลือดออกผิดปกติ บางครั้งอาจทำให้รอบเดือนแปรปรวนด้วย เช่น รอบเดือนอาจมาเร็วขึ้น หรือคลาดเคลื่อนออกไปได้ ขึ้นอยู่กับการตอบสนองของร่างกายต่อฮอร์โมนระดับสูงที่แตกต่างกันค่ะนอกจากนี้ยังมีช่วงที่รับประทานยาคุมกำเนิดตามไปด้วย ซึ่งไม่แน่ใจว่าการเริ่มรับประทานยาคุมกำเนิดแบบธรรมดา ทำได้ถูกต้องหรือไม่ คือควรเริ่มภายในวันที่ 1-5 ของวันเเรกที่มีประจำเดือน ดังนั้น การที่เริ่มไม่ตรงตามวันเหล่านั้น อาจยิ่งทำให้รอบเดือนแปรปรวนค่ะและจากการที่ประสิทธิภาพจากการใช้ยาคุมฉุกเฉิน ถือว่าไม่ใช่ 100% ค่ะ ดังนั้น ถ้าประจำเดือน ขาด หรือประจำเดือนยังไม่มาตามกำหนด ควรตรวจปัสสาวะเพื่อดูการตั้งครรภ์ร่วมด้วยค่ะ แล้วถ้ายังตรวจไม่พบการตั้งครรภ์ อาจตรวจซ้ำอีก 1 อาทิตย์ และถ้าไม่พบการตั้งครรภ์และประจำเดือนยังไม่มา แนะนำให้ไปพบแพทย์ได้ค่ะ เพื่อตรวจหาสาเหตุ เเละอาจให้ยาเพื่อปรับรอบเดือนค่ะ เนื่องจากร่างกายอาจตอบสนองต่อการได้ยาฮอร์โมน ด้วยการไม่ตกไข่ ทำให้รอบเดือนไม่มาค่ะ